Zadeva C‑510/13

E.ON Földgáz Trade Zrt

proti

Magyar Energetikai és Közmű-szabályozási Hivatal

(Predlog za sprejetje predhodne odločbe,

ki ga je vložilo Kúria)

„Predhodno odločanje — Notranji trg z zemeljskim plinom — Direktiva 2003/55/ES — Člen 25 — Direktiva 2009/73/ES — Člena 41 in 54 — Časovna veljavnost — Uredba (ES) št. 1775/2005 — Člen 5 — Mehanizmi za dodeljevanje zmogljivosti in postopki upravljanja prezasedenosti — Odločba regulativnega organa — Pravica do pravnega sredstva — Tožba družbe, ki ima dovoljenje za prenos zemeljskega plina — Listina Evropske unije o temeljnih pravicah — Člen 47 — Pravica do učinkovitega sodnega varstva zoper odločbo regulativnega organa“

Povzetek – Sodba Sodišča (četrti senat) z dne 19. marca 2015

Približevanje zakonodaj – Ukrepi za približevanje – Skupna pravila notranjega trga z zemeljskim plinom – Direktiva 2009/73 – Področje uporabe – Tožba zoper odločbo regulativnega organa, ki je bila sprejeta pred iztekom roka za prenos – Izključitev (Direktiva Evropskega parlamenta in Sveta 2009/73, člen 41(17)) Približevanje zakonodaj – Ukrepi za približevanje – Pogoji za dostop do prenosnih omrežij zemeljskega plina – Uredba št. 1775/2005 – Mehanizmi za dodeljevanje zmogljivosti in postopki upravljanja prezasedenosti – Pravica do pravnega sredstva zoper odločbo nacionalnega regulativnega organa – Nacionalna ureditev, ki ne dopušča, da se uporabniku omrežja prizna procesno upravičenje za vložitev pravnega sredstva zoper odločbo tega organa, ki se nanaša na kodeks plinskega omrežja – Kršitev pravice do učinkovitega sodnega varstva (Listina Evropske unije o temeljnih pravicah, člen 47; Uredba Evropskega parlamenta in Sveta št. 1775/2005, člena 2(1), točka 11, in 5 ter Priloga)

Direktivo 2009/73 o skupnih pravilih notranjega trga z zemeljskim plinom in o razveljavitvi Direktive 2003/55, katere rok za prenos se je iztekel 3. marca 2011, zlasti nove določbe, ki so bile uvedene z njenim členom 41(17), je treba razlagati tako, da se ne uporablja za pravno sredstvo – vloženo zoper odločbo regulativnega organa, ki je bila sprejeta pred iztekom tega roka za prenos – o katerem navedenega dne še ni bilo odločeno. (Glej točko 35 in točko 1 izreka.) Člen 5 Uredbe št. 1775/2005 o pogojih za dostop do prenosnih omrežij zemeljskega plina v povezavi s Prilogo k tej uredbi in člen 47 Listine Evropske unije o temeljnih pravicah je treba razlagati tako, da nasprotujeta nacionalni ureditvi o vlaganju pravnih sredstev pri sodišču, pristojnem za nadzor nad zakonitostjo aktov regulativnega organa, ki ne dopušča, da se uporabniku omrežja prizna procesno upravičenje za vložitev pravnega sredstva zoper odločbo tega organa, ki se nanaša na kodeks plinskega omrežja. Glede na besedilo člena 2(1), točka 11, Uredbe št. 1775/2005 namreč ni upoštevno, da je operater, ki je pooblaščen za prenos plina, dejansko sklenil pogodbo z upravljavcem omrežja, da bi imel status uporabnika omrežja, ker se ta status nanaša na vsakega odjemalca ali vsakega potencialnega odjemalca upravljavca omrežja. Načela iz člena 5 te uredbe v povezavi s Prilogo k navedeni uredbi je treba razlagati tako, da pomenijo zaščitne ukrepe, ki so sprejeti v interesu uporabnikov, ki želijo dostop do omrežja, in jim torej lahko dajejo nekatere pravice. Zato je treba šteti, da so pravice tega operaterja lahko kršene z odločbo regulativnega organa, s katero se spremenijo pravila kodeksa omrežja v zvezi z dodeljevanjem zmogljivosti in upravljanjem prezasedenosti. (Glej točke 45, 46, 48 in 51 ter točko 2 izreka.)

Zadeva C‑510/13

E.ON Földgáz Trade Zrt

proti

Magyar Energetikai és Közmű-szabályozási Hivatal

(Predlog za sprejetje predhodne odločbe,

ki ga je vložilo Kúria)

„Predhodno odločanje — Notranji trg z zemeljskim plinom — Direktiva 2003/55/ES — Člen 25 — Direktiva 2009/73/ES — Člena 41 in 54 — Časovna veljavnost — Uredba (ES) št. 1775/2005 — Člen 5 — Mehanizmi za dodeljevanje zmogljivosti in postopki upravljanja prezasedenosti — Odločba regulativnega organa — Pravica do pravnega sredstva — Tožba družbe, ki ima dovoljenje za prenos zemeljskega plina — Listina Evropske unije o temeljnih pravicah — Člen 47 — Pravica do učinkovitega sodnega varstva zoper odločbo regulativnega organa“

Povzetek – Sodba Sodišča (četrti senat) z dne 19. marca 2015

Približevanje zakonodaj — Ukrepi za približevanje — Skupna pravila notranjega trga z zemeljskim plinom — Direktiva 2009/73 — Področje uporabe — Tožba zoper odločbo regulativnega organa, ki je bila sprejeta pred iztekom roka za prenos — Izključitev (Direktiva Evropskega parlamenta in Sveta 2009/73, člen 41(17)) Približevanje zakonodaj — Ukrepi za približevanje — Pogoji za dostop do prenosnih omrežij zemeljskega plina — Uredba št. 1775/2005 — Mehanizmi za dodeljevanje zmogljivosti in postopki upravljanja prezasedenosti — Pravica do pravnega sredstva zoper odločbo nacionalnega regulativnega organa — Nacionalna ureditev, ki ne dopušča, da se uporabniku omrežja prizna procesno upravičenje za vložitev pravnega sredstva zoper odločbo tega organa, ki se nanaša na kodeks plinskega omrežja — Kršitev pravice do učinkovitega sodnega varstva (Listina Evropske unije o temeljnih pravicah, člen 47; Uredba Evropskega parlamenta in Sveta št. 1775/2005, člena 2(1), točka 11, in 5 ter Priloga)